Ego Oddo, dux Burgundie, notum facio presentibus et futuris quod Andreas de Clareio dedit in perpetuam elemosinam Deo et episcopo Eduensi quicquid habebat apud Tullionem et quicquid de jure suo ad Tullionem pertinebat. Hanc autem elemosinam laudaverunt Nivardus pater ejus, Elisabeth uxor ejus, et Willermus filius ejus. Et ego Oddo, dux Burgundie, laudavi hanc ipsam elemosinam que de casamento meo erat. Ob hoc vero Gauterius, Eduensis episcopus dedit ipsi Andree XXX libras. Hujus autem rei testes sunt Gauterius Eduensis episcopus, Hugo prepositus Suissensis, Odo archipresbiter Tullionensis, Wido de Tullione, Johannes cellerarius episcopi, Robertus de Marchiseyo. Quod totum ut ratum sit in perpetuum sigilli mei impressione confirmavi. Actum anno ab incarnatione Domini Mº Cº LXXXXVIIº.